
· Pregled uredbe o razkritjih v zvezi s trajnostnostjo

	Poročevalec
	Javier DOZ ORRIT (skupina delojemalcev – ES)

	

	Referenčna dokumenta
	COM(2025) 841 final
EESC-2025-04434-00-00-AC



Glavne točke

EESO priporoča, naj se:

· zagotovi, da poenostavitev zakonodaje o trajnostnem financiranju, vključno z zahtevami po razkritju, ne bo oslabila prispevka finančnega sistema ter njegovih kreditnih in naložbenih produktov k doseganju ciljev evropskega zelenega dogovora v zakonsko določenih rokih in ne bo spodkopala ukrepov proti zelenemu zavajanju;
· podpirata verodostojnost in celovitost uredbe o razkritjih v zvezi s trajnostnostjo z ohranitvijo izključitev, določenih v predlogu Komisije za pregled, ter opiranjem na priznane ekološke in socialne standarde;
· ohrani zelo poenostavljen in standardiziran nabor razkritij na ravni subjekta, omejen na informacije, ki jih ni mogoče smiselno izpeljati iz poročanja na ravni produkta;
· zahtevajo razkritja za celotno kategorijo na podlagi omejenega in standardiziranega nabora kazalnikov v zvezi z glavnimi škodljivimi vplivi, da se omeji širjenje prilagojenih kazalnikov, specifičnih za posamezne produkte;
· povečata vloga in vključevanje upravljanja v celotni uredbi o razkritjih v zvezi s trajnostnostjo;
· v okviru opredelitve finančnih produktov iz uredbe o razkritjih v zvezi s trajnostnostjo ohranijo upravljani portfelji;
· ohrani pristop, ki temelji na razkritju, pri priznavanju naložb z učinkom v okviru kategorije prehoda in kategorije trajnostnosti, hkrati pa okrepi verodostojnost z jasnejšimi jamstvi;
· okrepijo zahteve glede načrta za prehod v okviru meril primernosti za kategorijo prehoda. Merila za trajnostno financiranje bi morala od podjetij zahtevati, da sprejmejo verodostojen načrt za postopno opuščanje fosilnih goriv, zlasti premoga, v skladu s Pariškim sporazumom;
· zagotovi uskladitev s širšim okvirom trajnostnega financiranja ter poskrbi za to, da kategorije produktov niso v nasprotju s cilji podnebne in energetske politike EU.

	Kontaktna oseba
	Gerald KLEC

	Telefon
	+32 25469909

	E-naslov
	Gerald.Klec@eesc.europa.eu




· Povezovanje trgov EU in njihov učinkovit nadzor

	Poročevalec
	Antonio GARCÍA DEL RIEGO (skupina delodajalcev – ES)

	

	Referenčni dokumenti
	COM(2025) 941 final, COM(2025) 942 final, COM(2025) 943 final
EESC-2025-04268-00-00-AC



Glavne točke

EESO:
· meni, da kapitalski trgi prispevajo k razporeditvi kapitala in odražajo zaupanje družbe v lastno prihodnost;
· poziva sozakonodajalca, naj podpreta cilje in ukrepe, ki jih je Evropska komisija predstavila v predlogih, ter poudarja, da so potrebne ambicioznejše reforme; poziva države članice, naj se odločno zavežejo povezovanju kapitalskih trgov in razvijajo lokalne trge;
· poziva sozakonodajalca, naj podpreta centralni nadzor tržnih infrastruktur s pomembnimi čezmejnimi dejavnostmi; poudarja, da bi moral nadzor prinesi enake rezultate po vsej EU; priporoča jasno razdelitev odgovornosti, da bi zmanjšali podvajanje in zapletenost, ter usklajevanje, da bi preprečili prekrivanje ravni nadzora;
· poziva k razmisleku o odpravi nadaljnjih prekrivajočih se obveznosti poročanja v sektorski zakonodaji in zagotavljanju enakih konkurenčnih pogojev med pogajanji; priporoča dodatne ukrepe za spodbujanje kliringa s strani upraviteljev skladov; poziva k preučitvi uporabe načela sorazmernosti v okviru uredbe o digitalni operativni odpornosti za finančni sektor (DORA);
· poziva k ukrepom za povečanje preglednosti in zmanjšanje razdrobljenosti likvidnosti na trgih lastniških vrednostnih papirjev v EU; priporoča okrepitev enakih okvirnih pogojev za mehanizme izvrševanja, vključno s pregledom zahtev glede preglednosti za sistematične internalizatorje; predlaga, naj ESMA in Organ Združenega kraljestva za finančno poslovanje sodelujeta pri reševanju težav s podatki; podpira predlagano vključitev sistematičnih internalizatorjev v sistem stalnih informacij o lastniških vrednostnih papirjih pred trgovanjem;
· predaga, naj se razmisli o uvedbi kategorije „kritih čezmejnih obveznic“ za velike prodaje zaprtemu krogu vlagateljev v skladu s pravili na ravni EU in pod nadzorom ESMA. EU bi morala pragmatično preučiti uspešne pobude v tujini. Pomemben primer je ameriški zakon o izboljšanju nacionalnih trgov vrednostnih papirjev (NSMIA)[footnoteRef:1]; [1: 	National Securities Markets Improvement Act of 1996 (Ameriški zakon o izboljšanju nacionalnih trgov vrednostnih papirjev iz leta 1996), poročilo, Kongres ZDA, 1996.] 

· pozdravlja prizadevanja za spodbujanje inovacij in odpravo regulativnih ovir za inovacije, ki temeljijo na tehnologiji razpršene evidence (DLT);
· podpira pregled direktive o dokončnosti poravnave in direktive o finančnem zavarovanju; priporoča, da se preučijo predlagane spremembe sistema poravnave, da se neuporaba standardnih pravil o insolventnosti ne bi neupravičeno razširila.

	Kontaktna oseba
	Sergio Lorencio MATALLANA

	Telefon
	+32 25469240

	E-naslov
	Sergio.LorencioMatallana@eesc.europa.eu




ZAPOSLOVANJE, SOCIALNE ZADEVE IN DRŽAVLJANSTVO

· Izboljšanje kakovosti zaposlovanja in delovnih pogojev z uvedbo in spodbujanjem povezanih orodij (vključno z umetno inteligenco) ter s krepitvijo socialnega dialoga in kolektivnih pogajanj

	Poročevalka
	Nicoletta MERLO (skupina delojemalcev – IT)

	

	Referenčni dokument
	raziskovalno mnenje na zaprosilo ciprskega predsedstva Sveta EU
EESC-2025-03786-00-00-AC-TRA



Glavne točke

EESO:

· poudarja, da lahko umetna inteligenca in algoritemsko upravljanje izboljšata kakovost zaposlovanja in delovnih pogojev, če spoštujeta načelo človeškega nadzora, hkrati pa lahko podpreta gospodarsko, okoljsko in socialno trajnostno rast s povečanjem produktivnosti in konkurenčnosti v Evropi;
· priznava, da je lahko umetna inteligenca strateški vzvod, ki lahko okrepi varnost in zdravje pri delu, če se preprečijo tveganja diskriminacije ali zlorabe;
· poudarja, da se lahko z uporabo umetne inteligence izboljšata organizacija dela ter usklajevanje poklicnega in zasebnega življenja;
· priznava, da orodja umetne inteligence in orodja za informacije o trgu delovne sile prispevajo k predvidevanju potreb po spretnostih na trgu dela in podpiranju poti usposabljanja, preusposabljanja in poklicnega razvoja;
· opozarja na tveganja, povezana z uvedbo umetne inteligence in algoritemskega upravljanja, zlasti na intenzifikacijo dela, večja psihosocialna tveganja, manjšo avtonomijo pri odločanju in tehnološki stres. V skladu z okvirom za varnost in zdravje pri delu, ki od delodajalcev zahteva, da ocenijo vsa tveganja za zdravje in varnost delavcev, je treba takšno oceno pripraviti tudi za ta tveganja, kjer je to primerno, ter jih obravnavati z ustreznimi ukrepi, in sicer s sodelovanjem socialnih partnerjev in kolektivnimi pogajanji na ustrezni ravni;
· poudarja, da je treba pri uporabi sistemov umetne inteligence in algoritemskega upravljanja zagotoviti preglednost, razložljivost in pravičnost;
· poudarja, da je nujno spodbujati pregledno, sorazmerno in ustrezno zaščiteno uporabo podatkov, ki vključuje jasne omejitve pri uporabi vsiljivih aplikacij;
· pozdravlja resolucijo, v kateri Evropski parlament poziva Komisijo, naj izvede skrbno oceno obstoječe zakonodaje, povezane z uvajanjem orodij umetne inteligence in algoritemskega upravljanja na delovnem mestu, ter na podlagi rezultatov te ocene predstavi predlog EU, posebej posvečen algoritemskemu upravljanju na delovnem mestu, da bi v celoti obravnavali posebnosti njegovega učinka na delovne pogoje, hkrati pa preprečili prekrivanje pravnih instrumentov in izboljšali usklajenost notranjega trga;
· priznava, da je treba veljavne določbe, tudi tiste iz splošne uredbe o varstvu podatkov (GDPR) in akta o umetni inteligenci, v celoti izvajati in izvrševati, ko gre za uvajanje orodij umetne inteligence in algoritemskega upravljanja na delovnem mestu; to je priložnost za razširitev načel glede algoritemskega upravljanja, določenih v direktivi o platformnem delu, na vse delavce, s čimer bi izboljšali njihovo zaščito;
· poudarja, da imajo socialni dialog, kolektivna pogajanja na vseh ravneh in strukturno sodelovanje med Evropskim uradom za umetno inteligenco, Evropsko komisijo in socialnimi partnerji osrednjo vlogo pri tem, da bo uvajanje umetne inteligence pripomoglo k pravičnemu, vključujočemu in konkurenčnemu digitalnemu prehodu ob sistematičnem upoštevanju razsežnosti spola, generacij in ranljivosti ter potreb MSP.

	Kontaktna oseba
	Ana DUMITRACHE

	Telefon
	+32 2 546 8131

	E-naslov
	Ana.Dumitrache@eesc.europa.eu





· Socialna vključenost in samostojno življenje invalidov z visokokakovostnimi in specializiranimi socialnimi storitvami

	Poročevalec
	Pietro Vittorio BARBIERI (skupina organizacij civilne družbe – IT)

	

	Referenčni dokument
	mnenje na lastno pobudo

	
	EESC-2025-03630-00-00-AC



Glavne točke

EESO:

· ugotavlja, da je iz obstoječih podatkov razviden trend institucionalizacije;
· meni, da je treba sprejeti zavezujočo direktivo, v kateri bi bil člen 19 Konvencije o pravicah invalidov preoblikovan v specifične zahteve, pojma „institucija“ in „storitev v skupnosti“ pa bi bila jasno opredeljena, ter obravnavati vprašanje transinstitucionalizacije. Hkrati so potrebne obvezne nacionalne strategije za deinstitucionalizacijo z namenskimi proračuni, roki in merljivimi kazalniki, ki bi bile oblikovane v sodelovanju z invalidskimi organizacijami;
· poziva, naj se v načrtu za cenovno dostopna stanovanja omeni deinstitucionalizacija, naj se zahteve glede dostopnosti vključijo v vse stanovanjske naložbe, ki jih financira EU, razvijejo nacionalne strategije za dostopna stanovanja ter izboljšajo sinergije med Evropskim socialnim skladom plus (ESS+), Evropskim skladom za regionalni razvoj (ESRR) in programom InvestEU za širšo uveljavitev stanovanjskih rešitev, ki temeljijo na pomoči v skupnosti;
· se ponovno zavzema za revizijo predloga Komisije o uredbi o mednarodnem varstvu odraslih oseb,[footnoteRef:2] s katero bi glavna pravna podlaga postala Konvencija o pravicah invalidov, zlasti njena člena 12 in 19; [2: 	UL C, C/2024/1581, 5.3.2024, ELI.] 

· poziva, naj se v prihodnjem večletnem finančnem okviru za obdobje 2028–2034 ohranijo in okrepijo zaščitne klavzule ter naj za evropska sredstva veljajo pogoji, s katerimi bi preprečili njihovo uporabo za financiranje ločenih okolij.

	Kontaktna oseba
	Valeria ATZORI

	Telefon
	+ 32 2 546 8774

	E-naslov
	Valeria.Atzori@eesc.europa.eu




[bookmark: _Toc24617160][bookmark: _Toc75527082][bookmark: _Toc225158888]PROMET, ENERGIJA, INFRASTRUKTURA IN INFORMACIJSKA DRUŽBA

· Izvzetje električnih vozil kategorije N2 iz zahteve v zvezi z napravo za omejevanje hitrosti

	Poročevalec
	Miroslav HAJNOŠ (skupina delojemalcev – SK)

	

	Referenčna dokumenta
	COM(2025)999 final
EESC-2026-00219-00-00-AC



Glavne točke

EESO:

· [bookmark: _Hlk221271736]poudarja, da se s poenostavitvijo predpisov ne bi smeli znižati uveljavljeni standardi varnosti v cestnem prometu ali zaščita voznikov in izpostavljenih udeležencev v cestnem prometu, vključno s kolesarji in pešci; 
· poudarja, da mora predlagana pobuda ostati v celoti skladna s cilji skupne prometne politike EU in okvirom za varnost v cestnem prometu; 
· poudarja pomen brezemisijskih gospodarskih vozil za doseganje podnebnih ciljev EU, zlasti pri razvozu v mestih in izvajanju storitev;
· poziva Komisijo, naj bo izjema, če bo sprejeta, zaenkrat pogojena, in sicer z oceno, ki bi se izvedla po določenem obdobju.

	Kontaktna oseba
	Aleksandra ŠARMAN GRILC

	Telefon
	+32 25468333

	E-naslov
	Aleksandra.SarmanGrilc@eesc.europa.eu





· Izračun emisijskih olajšav za težka vozila (2025–2029)

	Poročevalka
	Corina MURAFA BENGA (skupina organizacij civilne družbe – RO)

	

	Referenčni dokument
	(COM(2025) 784 final)

	
	EESC-2026-00229-00-00-AC



Glavne točke

EESO:

· priznava pomen avtomobilske industrije v evropskem gospodarstvu, ko gre za ustvarjanje delovnih mest in dodano vrednost za gospodarstvo in družbo kot celoto, ter se strinja, da je podporni regulativni okvir bistvenega pomena za ohranitev konkurenčnosti proizvajalcev na svetovni ravni, zlasti v tekmi z močno subvencioniranimi mednarodnimi akterji, in za zaščito visokokvalificiranih delovnih mest. Vendar se mora avtomobilska industrija pridružiti skupnim prizadevanjem za zmanjšanje emisij toplogrednih plinov;
· meni, da bi bilo treba prizadevanja pravično porazdeliti med proizvajalce (na strani ponudbe), prevoznike in špediterje (na strani povpraševanja) ter državni/energetski sektor (polnilna infrastruktura je omogočitveni pogoj), ter poudarja, da so potrebni omogočitveni pogoji;
· priporoča ohranitev indeksacije glede na leto 2025 za izračune olajšav in kazni do leta 2027. Ta začasni pristop omogoča kratkoročno prožnost, da bi se izognili takojšnjim kaznim, hkrati pa ohranili dolgoročno celovitost podnebne politike in predvidljivost gospodarskih politik.

	Kontaktna oseba
	Maja RADMAN

	Telefon
	+32 25469051

	E-naslov
	Maja.Radman@eesc.europa.eu




· EURATOM – Program za raziskave in usposabljanje za obdobje 2028–2032

	Poročevalka
	Alena MASTANTUONO (I. skupina – CZ)

	

	Referenčna dokumenta
	COM(2025) 594 final
EESC-2025-03597-00-00-AC



Glavne točke

EESO:
· poziva k ustreznemu financiranju podjetij vseh velikosti in vključevanju različnih akterjev v skupna in čezmejna partnerstva na področju raziskav in inovacij, s čimer se bosta povečali konkurenčnost evropskih industrijskih ekosistemov in gospodarska varnost EU;
· meni, da je razvoj fuzijske energije ključna postavka financiranja v programu in da je pomembno podpreti vlogo EU v projektu ITER, s tem pa okrepiti evropski ekosistem fuzijske energije v svetovnem okviru ter pospešiti uvajanje in uporabo fuzijske energije na trgu v EU;
· poudarja, da je potrebno ustrezno financiranje za razvoj drugih jedrskih tehnologij v energetskem sektorju, vključno z malimi in naprednimi modularnimi reaktorji, naprednimi gorivi in materiali ter varnimi rešitvami za ravnanje z radioaktivnimi odpadki in izrabljenim gorivom, s posebnim poudarkom na jedrskem gorivnem ciklu;
· spodbuja usmerjanje sredstev v razvoj in uvajanje jedrskih tehnologij za namene, ki niso vezani na proizvodnjo električne energije, kot so aplikacije v medicinskem, vesoljskem, kmetijskem in industrijskem sektorju; meni, da sta preprečevanje tveganj in pripravljenost ter zaščita ljudi in okolja pred varnostnimi tveganji medsektorska cilja programa, ter poziva k ozaveščanju o jedrskih vprašanjih s komunikacijo in sodelovanjem s predstavniki civilne družbe;
· poziva k ustreznim naložbam v razvoj veščin in kompetenc na jedrskem področju, da bi zagotovili razpoložljivost največjih svetovnih talentov in usposobljene delovne sile; v ta namen priporoča vključevanje jedrskih vprašanj v izobraževanje na vseh ravneh in spodbujanje privlačnosti jedrskih poklicev, hkrati pa krepitev čezmejne mobilnosti in mreženja z raziskovalno in tehnološko infrastrukturo na visoki ravni.

	Kontaktna oseba
	Albert PRECUP

	Telefon
	+32 25469326

	E-naslov
	Albert.Precup@eesc.europa.eu




· Vojaška mobilnost

	Poročevalec
	Tomas ARVIDSSON (skupina delodajalcev – SE)

	

	Referenčna dokumenta
	COM(2025) 847 final

	
	EESC-2025-04194-00-00-AC



Glavne točke

EESO:
· poudarja, da je vojaška mobilnost zlasti za države članice ob prvi črti in tranzitne države članice na vzhodnem krilu EU bistven element odvračanja in obrambe, ter poziva k:
· prednostni obravnavi hitre vojaške okrepitve teh regij pri izvajanju te uredbe;
· poenostavitvi in uskladitvi pravil glede logistike, carinskih postopkov in prevoza brez oslabitve pravic delavcev, delovnih pogojev ali varnosti;
· opozarja na ključno vlogo civilnih virov in osebja v vojaški mobilnosti ter se zavzema za:
· jasne pravne okvire za opredelitev njihovega sodelovanja v času miru in v krizah, preglednost in utemeljitev vseh nujnih odstopanj v okviru sistema EMERS, ki bi morala biti v primeru aktivacije še vedno upravičena, sorazmerna in časovno omejena, pri čemer je treba ustrezno upoštevati dobro počutje voznikov;
· pravično nadomestilo in trdno zaščito (npr. zavarovanje); 
· naložbe v delovno silo v prometu, da bi izboljšali zaposlitvene in delovne pogoje ter usposabljanje delavcev; 
· poziva k prednostnemu financiranju EU za infrastrukturo in tehnologije za dvojno rabo, kar vključuje:
· železnice, ceste, podatkovna omrežja, satelitske komunikacije, drone in inovativne pogonske sisteme za povečanje konkurenčnosti, kohezije notranjega trga in odpornosti;
· občutno okrepitev proračuna Instrumenta za povezovanje Evrope (IPE) na področju prometa z zagotovljeno namensko dodelitvijo za vojaško mobilnost;
· razmislek o vzpostavitvi dolgoročnega naložbenega nosilca EU za financiranje obsežnih projektov za vojaško mobilnost;
· meni, da so potrebna stroga merila za sklepanje podizvajalskih pogodb o vojaškem prevozu s civilnimi prevozniki, zlasti v cestnem in pomorskem prometu, da bi zagotovili;
· preglednost, legitimnost in evidence o skladnosti vseh podizvajalcev;
· izvrševanje, ki vključuje preverjanje dovoljenj, evidenc vozil ter spoštovanja pravil glede odstopanj;
· poudarja potrebo po strukturiranem dialogu s civilno družbo in socialnimi partnerji od najzgodnejših faz načrtovanja, usposabljanja in vaj, da bi:
· zagotovili sprejemanje v javnosti in operativno učinkovitost;
· v javna naročila in podizvajalske pogodbe vključili zaščitne ukrepe proti korupciji, med drugim razkritje dejanskega lastništva in možnost revizije.

	Kontaktna oseba
	Konstantina ANGELOPOULOU

	Telefon
	+32 25469747

	E-naslov
	Konstantina.Angelopoulou@eesc.europa.eu




· Čista vozila podjetij

	Poročevalka
	Corina Andrea MURAFA BENGA (skupina organizacij civilne družbe – RO)

	

	Referenčni dokument
	COM(2025) 994 final
EESC-2025-03938-00-00-AC



Glavne točke

EESO:
· priporoča, naj se v uredbi ohrani jasen signal za brezemisijska in nizkoemisijska vozila. Nizkoemisijska vozila so kratkoročni in srednjeročni spodbujevalec infrastrukture za alternativna goriva in podpirajo prilagajanje industrije, če se večinoma uporabljajo na električni pogon;
· opozarja na dejstvo, da nacionalni cilji ne smejo biti nižji od tistih, ki jih trg že dosega, da se med prenosom ne smejo spremeniti v cilje na ravni podjetij, ter da jih mora spremljati učinkovita uvedba podporne polnilne infrastrukture in ustreznih zmogljivosti elektroenergetskih omrežij, da se zaščiti konkurenčnost podjetij;
· poziva države članice, naj razmislijo o davčnih spodbudah za razogljičenje voznih parkov podjetij, tudi z odpravo neposrednih in posrednih ugodnosti za službene avtomobile na fosilna goriva;
· ponovno potrjuje načelo tehnološke nevtralnosti za razogljičenje cestnega prometa. Načrtovanje bi moralo biti dosledno za vse načine prevoza ter upoštevati merila trajnosti, življenjskega cikla in ekonomske izvedljivosti;
· poziva k nadzoru nacionalnih načrtov na ravni EU. Pri nadzoru bi bilo treba oceniti celovitost ciljev in napredek pri njihovem uresničevanju, omogočiti strukturirano primerjavo med nacionalnimi načrti ter podpreti korektivno nadaljnje ukrepanje in skupno učenje.

	Kontaktna oseba
	Albert PRECUP

	Telefon
	+32 25469326

	E-naslov
	Albert.Precup@eesc.europa.eu




· Sveženj za evropska omrežjaSL


	Poročevalec
	Thomas KATTNIG (skupina delojemalcev – AT)

	

	Referenčni dokumenti
	COM(2025) 1005 final
COM(2005) 1006 final
COM(2005) 1007 final
EESC-2025-03854-00-00-AC



Glavne točke

EESO:
· poudarja, da je treba oskrbo s trajnostno, varno in cenovno dostopno energijo priznati kot javno dobrino in temelj blaginje, konkurenčnosti in socialne kohezije EU;
· poziva k omrežnim tarifam, ki odražajo stroške, in višjim zgornjim mejam za zagotovljene odkupne cene v EU, da bi bile tarife dovolj diferencirane, spodbujale ravnanje v podporo omrežju, omogočile predvidljivost naložb in zmanjšale finančno breme za odjemalce;
· podpira razširitev decentralizirane proizvodnje energije, kar lahko zmanjša potrebe po širitvi omrežja in okrepi javno podporo energetskemu prehodu;
· poziva k tesnejšemu usklajevanju in upravljanju omrežij na ravni EU, hkrati pa morajo biti države članice še naprej pristojne za načrtovanje in nadzor, in sicer vse dokler se bodo stroški za širitev omrežja, za upravljanje prezasedenosti in za stabilnost omrežja krili na nacionalni ravni; poudarja, da je treba pospešiti digitalizacijo električnih omrežij in poskrbeti, da so načrti za razvoj omrežja skladni z nacionalnimi energetskimi in podnebnimi načrti;
· poziva k obsežnejšemu financiranju v okviru Instrumenta za povezovanje Evrope (IPE) in opozarja na sofinanciranje širitve omrežij z javnimi sredstvi, tudi preko institucij, kot je Evropska investicijska banka (EIB). S tem se omogočijo ustvarjanje evropske vrednosti, udeležba MSP in pravočasna izvedba projektov ob spoštovanju delovnega prava (prava EU in nacionalnega prava) ter kolektivnih pogajanj, hkrati pa se prepreči neupravičena diskriminacija nekaterih vrst podjetij ali držav članic; predlaga tudi uvedbo instrumentov hibridnega kapitala z državno podporo, da bi se znižali stroški financiranja, prednosti pa prenesle na uporabnike omrežij v obliki cenovno dostopnejših tarif;
· poudarja, da morajo naložbe v infrastrukturo prispevati k socialno-ekonomski stabilnosti in regionalnemu razvoju, med drugim ustvariti zaposlitvene možnosti za delavce iz ogljično intenzivnih panog, ki so v prehodu;
· poziva, naj se širitev omrežja prizna kot varnostni ukrep in vključi v mehanizem financiranja in podpore iz uredbe SAFE. Hkrati je treba pospešiti postopke izdajanja dovoljenj tako, da se organom namenijo zadostna sredstva.

	Kontaktna oseba
	Giorgia BORDIGNON
	

	Telefon
	+32 2 546 8535
	

	E-naslov
	GiorgiaAndrea.Bordignon@eesc.europa.eu
	




· Odpravljanje pomanjkanja stanovanj z družinsko usmerjenimi politikami za cenovno dostopna in trajnostna stanovanja

	Poročevalec
	Thomas KATTNIG (skupina delojemalcev – AT)

	

	Referenčni dokument
	raziskovalno mnenje na zaprosilo ciprskega predsedstva Sveta EU
EESC-2025-3564-00-00-AC



Glavne točke

EESO:
· poziva Komisijo, naj sprejme ambicioznejše ukrepe za obravnavo strukturne stanovanjske krize, vključno z boljšimi okvirnimi pogoji, pravico do primernega in cenovno dostopnega stanovanja, ki naj jo vključi v primarno zakonodajo EU, priporočili za boj proti sedanji financializaciji, zadostnim financiranjem in večjim poudarkom na mladih, družinah in trajnostnosti;
· poziva k celovitemu pristopu, ki okoljsko odgovornost povezuje s finančno dostopnostjo, ter k osnovni porabi energije v ranljivih gospodinjstvih po reguliranih cena in prepovedi njihovega odklopa iz omrežja;
· poziva k razširjeni in jasni opredelitvi izjeme v pravilih o državni pomoči, da se zaščitijo modeli javnih neprofitnih stanovanj v celi EU. Opredelitev ciljnih skupin in preverjanje dohodka bi bilo treba v skladu z načelom subsidiarnosti prepustiti državam članicam;
· poziva, naj najemodajalci stanovanj, ki se ogrevajo na fosilna goriva, prevzamejo del davka na ogljikov dioksid, ki ga morajo plačati ta gospodinjstva, da se najemniki zaščitijo pred pretiranim povišanjem najemnine zaradi prenosa stroškov nanje;
· priznava vlogo, ki jo lahko imajo javno-zasebna partnerstva v prizadevanjih za večjo razpoložljivost cenovno dostopnih stanovanj, če jih spremljajo jasen okvir, obvezna predhodna analiza stroškovne učinkovitosti, razkritje obveznosti, udeležba pri dobičku, pogodbena cenovna dostopnost ter socialni in okoljski zaščitni ukrepi. Model nizkoprofitnih stanovanj je odličen primer takšnega sodelovanja;
· ponavlja, da morajo države članice predložiti socialne načrte za podnebje in izpolniti zaveze, ki so jih določile v njih;
· meni, da je treba v naslednjem večletnem finančnem okviru povečati sredstva za Socialni sklad za podnebje, Sklad za pravični prehod in Evropski socialni sklad+ ter da morajo biti tokovi financiranja EU za zeleno prenovo neposredno na voljo gospodinjstvom in družinam v stiski.

	Kontaktna oseba
	Francesco NAPOLITANO

	Telefon
	+32 25468921

	E-naslov
	Francesco.Napolitano@eesc.europa.eu





[bookmark: _Toc75527083][bookmark: _Toc225158889]ENOTNI TRG, PROIZVODNJA IN POTROŠNJA

· Digitalni omnibus

	Poročevalec
Soporočevalec
	Heiko WILLEMS (skupina delodajalcev – DE)
Angelo PAGLIARA (skupina delojemalcev – IT)

	

	Referenčni dokumenti
	COM(2025) 836 final
COM(2025) 837 final
EESC-2025-03929-00-00-AC



Glavne točke

EESO:
· poudarja, da bi morala digitalni omnibus in omnibus za umetno inteligenco spodbujati dinamično, pravično in trajnostno digitalno gospodarstvo, ki bi koristilo podjetjem, delavcem, potrošnikom in družbi na splošno, ter da bi bilo treba vse ukrepe za poenostavitev oblikovati in izvajati v sodelovanju z njimi;
· poziva k jasnim opredelitvam pojmov „osebni podatki“, „imetnik podatkov“, „uporabnik“, „storitev obdelave podatkov“ in „dajanje na trg“ v vseh ustreznih aktih;
· priporoča, da se datumi začetka uporabe obveznosti v zvezi z visokotveganimi umetnointeligenčnimi sistemi uskladijo z razpoložljivostjo harmoniziranih standardov, ki jih razvijata Evropski odbor za standardizacijo in Evropski odbor za elektrotehniško standardizacijo, po potrebi v sodelovanju s socialnimi partnerji, ter z zmogljivostmi priglašenih organov;
· ocenjuje kot ustrezno, da se v primeru, ko ponudnik ne opredeli umetnointeligenčnega sistema kot visokotveganega v skladu s členom 6(4), vzpostavijo ustrezni mehanizmi preglednosti za pristojne nacionalne organe;
· močno podpira resnično interoperabilno enotno vstopno točko EU, ki bi se uporabljala za poročanje v skladu z revidirano direktivo o varnosti omrežij in informacijskih sistemov, splošno uredbo o varstvu podatkov, uredbo o digitalni operativni odpornosti, uredbo eIDAS in direktivo o odpornosti kritičnih subjektov;
· podpira, da bi se zahteve glede dokumentacije, poročanja in postopkov poenostavile tudi za podjetja s srednje veliko tržno kapitalizacijo (ne samo za mala in srednja ter zagonska podjetja);
· meni, da bi se morale zahteve glede obvezne souporabe podatkov iz akta o podatkih uporabljati le, ko je to nujno potrebno, na primer v primeru splošne nevarnosti ali za zaščito pravic delavcev in temeljnih pravic;
· spodbuja Komisijo, naj se osredotoči na spodbude za prostovoljno souporabo podatkov in spodbuja uporabo skupnih evropskih podatkovnih prostorov za ohranjanje preglednosti in zaupanja.

	Kontaktna oseba
	Marco MANFRONI

	Telefon
	+32 25469140

	E-naslov
	Marco.Manfroni@eesc.europa.eu




· Poročilo o strateškem predvidevanju za leto 2025

	Poročevalec
	Philip von BROCKDORFF (skupina delojemalcev – MT)

	

	Referenčna dokumenta
	COM(2025) 484 final

	
	EESC-2025-03385-00-00-AC



Glavne točke

EESO:
· pozdravlja poročilo o strateškem predvidevanju za leto 2025, vendar meni, da se v analitičnem pristopu premočno opira na obstoječe politične usmeritve, zato je njegova vrednost za dolgoročno strateško pripravljenost manjša;
· poudarja, da morajo prihodnja poročila o predvidevanju obravnavati radikalne motnje, vključno z nelinearnim razvojem dogodkov, svetovni zaostanek EU na področju inovacij in notranje institucionalne izzive, ter oceniti stroške neširitve v okolju, v katerem ima varnost vse večji pomen;
· poziva k sistematični uporabi več različnih scenarijev za stresno testiranje strategij in političnih predpostavk na podlagi pregledne metodologije;
· priporoča oblikovanje skupnih in preverljivih vseevropskih kazalnikov socialno-ekonomske in institucionalne odpornosti, s podpiranjem trajnostne in vključujoče blaginje kot dela evropskega socialnega modela z izrecnim sklicevanjem na evropski steber socialnih pravic;
· poziva Komisijo, naj obravnava razdrobljenost evropskih kapitalskih trgov EU, ki ovira učinkovit pretok kapitala v podjetja vseh velikosti, ter odločno podpira hitro dokončanje unije prihrankov in naložb kot enega od osrednjih stebrov strategije EU za odpornost;
· poziva k večjemu priznavanju podjetništva, mikro, malih in srednjih podjetij ter njihovega bistvenega prispevka k zaposlovanju in regionalni stabilnosti, ter uporabi predvidevanja za pripravo specifičnih načrtov za odpravo zaostanka na področju inovacij;
· predlaga, naj se v predvidevanje kot temeljna ekonomska potreba vključijo tudi posebne, stresno testirane analize delovnih migracij glede na pričakovano krčenje delovno sposobnega prebivalstva ter poziva k temeljitemu predvidevanju na področju socialne odpornosti in sposobnosti vključevanja;
· poziva, naj se v okviru predvidevanja podrobneje oceni trojna planetarna kriza, in priporoča posebna poglavja o podnebju, biotski raznovrstnosti in onesnaževanju v skladu s kratko-, srednje- in dolgoročnimi scenariji;
· meni, da lahko najbolje odkriva prve znake, in predlaga stalen in strukturiran mehanizem, da bi se stališča EESO nenehno vključevala v dejavnosti predvidevanja Komisije, ter skupni postopek predvidevanja za razvoj strateških vizij, ki bi jih sprejele vse institucije EU.

	Kontaktna oseba
	Pierluigi BROMBO

	Telefon
	+32 25469718

	E-naslov
	Pierluigi.Brombo@eesc.europa.eu




· Evropske podjetniške denarnice

	Poročevalec
	Philip VON BROCKDORFF (skupina delojemalcev – MT)

	

	Referenčna dokumenta
	COM(2025) 838 final
EESC-2025-03899-00-00-AC



Glavne točke

EESO:

· poudarja, da je treba zagotoviti usklajenost med evropsko podjetniško denarnico in dejanskimi potrebami podjetij, ne samo poenostavitev;
· poziva k bolj usklajenim strukturam za ujemanje identitete in pooblastila ter k jasnemu razlikovanju med denarnico za digitalno identiteto in podjetniško denarnico, pri čemer je treba opredeliti njune vloge, regulativno področje uporabe in povezavo s sektorsko zakonodajo;
· poudarja, da je treba zagotoviti varnost in odgovornost ter jasno komunikacijo in zanesljivost;
· poziva, naj se omogoči delovanje evropske podjetniške denarnice na mednarodni ravni;
· poudarja, da je treba zagotoviti ustrezno zaščito delavcev, zadolženih za upravljanje evropskih podjetniških denarnic;
· priporoča, naj države članice MSP in mikropodjetjem zagotovijo spodbude za uvedbo evropske podjetniške denarnice;
· poudarja pomen zagotavljanja pravne točnosti prevodov nomenklatur, ki opisujejo vrsto korporacije ali združenja, ki je lahko zelo specifična na nacionalni ravni.

	Kontaktna oseba
	Marco MANFRONI

	Telefon
	+ 32 2 546 9140

	E-naslov
	Marco.Manfroni@eesc.europa.eu




· Motorna vozila/poenostavitev tehničnih zahtev in preizkušanje

	Glavni poročevalec
	David HAFNER (skupina delojemalcev – AT)

	

	Referenčna dokumenta
	COM(2025) 993 final
EESC-2026-00266-00-00-AC



Glavne točke

EESO:
· poudarja strateški pomen evropskega avtomobilskega sektorja za industrijske vrednostne verige, zaposlovanje in inovacije ter poziva, da je treba krepiti proizvodne zmogljivosti in vodilen tehnološki položaj v skladu z industrijskimi cilji Unije za izdelke, proizvedene v Evropi (Made in Europe);
· poudarja, da mora biti poenostavitev predpisov v celoti skladna s podnebnimi cilji EU in potjo do razogljičenja, hkrati pa je treba poskrbeti, da razlike v pogonski tehnologiji ne bi upravičevale poslabšanja standardov varnosti, zdravja ali izvrševanja;
· pozdravlja oblikovanje nove podkategorije majhnih električnih vozil M1e, ki je ukrep industrijske politike, ter poziva k usklajenemu pristopu za primerljive kategorije, tudi lahka gospodarska vozila (N1);
· izpostavlja osrednjo vlogo digitalnega tahografa za varnost v cestnem prometu, dobro počutje voznikov in izvrševanje socialnih pravil, ter poudarja, da morajo biti izjeme sorazmerne in omejene ter ne smejo ogroziti spremljanja vozil za komercialni prevoz blaga v imenu tretjih oseb;
· poziva k regulativni skladnosti v celotnem avtomobilskem svežnju, kar obsega interoperabilnost med vozili, polnilno infrastrukturo in električnim omrežjem ter skladnost med predpisi za homologacijo, direktivo o energiji iz obnovljivih virov III in uredbo o baterijah, da bi omogočili pametno in dvosmerno polnjenje (storitve vozilo-omrežje).

	Kontaktna oseba
	Silvia STAFFA

	Telefon
	+ 32 25468378

	E-naslov
	Silvia.Staffa@eesc.europa.eu





[bookmark: _Toc70322234][bookmark: _Toc75527084][bookmark: _Toc225158890]KMETIJSTVO, RAZVOJ PODEŽELJA IN OKOLJE

· GreenData4All – posodobljena pravila o geoprostorskih okoljskih podatkih in dostopu do okoljskih informacij

	Poročevalka
	Anna SCHOEMAKERS (skupina organizacij civilne družbe – NL)

	

	Referenčni dokument
	COM(2025) 985 final
EESC-2025-04350-00-00-AS-TRA



Glavne točke

EESO:
· pozdravlja revizijo Direktive 2007/2/ES (INSPIRE) in predlagane spremembe, katerih namen je poenostaviti obveznosti, črtati zastarele določbe, zmanjšati podvajanje in posodobiti upravljanje, hkrati pa ohraniti skladno in usklajeno evropsko infrastrukturo za prostorske informacije;
· podpira uskladitev revidiranega okvira INSPIRE z Direktivo (EU) 2019/1024 o odprtih podatkih in ponovni uporabi informacij javnega sektorja ter pozdravlja črtanje prekrivajočih se določb, kar odraža razvoj v smeri enotnega evropskega podatkovnega ekosistema;
· ponovno poudarja, da so podatki, obravnavani v okviru pobude GreenData4All, čezmejni in medsektorski ter so strateška javna dobrina za politike držav članic in Unije;
· bi si želel, da bi bili v členu 18 Direktive 2007/2/ES izrecno navedeni socialni partnerji in organizacije civilne družbe, s čimer bi se preprečile različne razlage in diskrecijske uporabe na ravni držav članic;
· poudarja, da naj bi se s poenostavitvijo in posodobitvijo okvira INSPIRE ustvarili letni prihranki v višini približno 12 milijonov EUR, s čimer bi se zmanjšali stroški izpolnjevanja obveznosti za javne organe, hkrati pa javnim in zasebnim uporabnikom olajšal dostop do visokokakovostnih naborov geoprostorskih podatkov;
· priporoča, naj se državam članicam omogoči dostop do ustrezne strojne in programske opreme, da bodo lahko uporabljale enake tehnične standarde in postopke ter tako zagotovile interoperabilnost podatkov;
· opozarja, da je načelo medgeneracijske pravičnosti pomembno pri pridobivanju, obdelavi in objavi prostorskih podatkov, saj se uporabljajo kot podlaga za politične odločitve s trajnimi okoljskimi in družbenimi učinki;
· poudarja, da medgeneracijska pravičnost obsega preprečevanje škodljivih okoljskih vplivov, obravnavanje socialnih posledic, vključno z izključenostjo prebivalcev na nepokritih območjih (belih lisah), ter ob upoštevanju morebitnih negativnih učinkov umetne inteligence poskrbeti, da bo infrastruktura prostorskih podatkov ostala dostopna in koristna tako sedanjim kot prihodnjim generacijam;
· odločno priporoča, naj izvajanje revidiranega okvira INSPIRE spremljajo okrepljena prizadevanja, da bi zbiranje, shranjevanje, obdelava in varstvo evropskih prostorskih podatkov potekali znotraj Unije pod evropsko jurisdikcijo.

	Kontaktna oseba
	Alejandra MOLINA SAAVEDRA

	Telefon
	+3225468249

	E-naslov
	Alejandra.Molinasaavedra@eesc.europa.eu




· Sprememba v zvezi z ekološko pridelavo – ciljno usmerjena sprememba Uredbe 2018/848

	Poročevalec
	Andreas THURNER (skupina organizacij civilne družbe – AT)

	

	Referenčni dokument
	COM(2025) 780 final
EESC-2025-04393-00-00-AC-TRA



Glavne točke

EESO:

· podpira predlog Komisije za natančno in ciljno spremembo okvirne zakonodaje EU o ekološki pridelavi in meni, da so predlagane spremembe na splošno ustrezne in potrebne;
· poudarja, da so vsi elementi predloga pomembni za dosego želenega rezultata: ekološkega okvira, ki bi bil kos izzivom prihodnosti. Zato bi bilo treba ciljne spremembe temeljnega akta, predlagani časovni načrt za dodatna pojasnila in poenostavitev na področju sekundarne zakonodaje ter posodobitev akcijskega načrta EU za ekološko kmetovanje obravnavati skupaj kot sveženj;
· poudarja, da se s spremembo zakonodaje ne sme povzročiti dodatnega upravnega bremena za nosilce dejavnosti, temveč mora to prispevati k poenostavitvi, hkrati pa ohraniti celovitost ekoloških standardov v EU;
· priporoča hitro sprejetje predloga Komisije, da se zagotovita poenostavitev in pravna varnost za nosilce dejavnosti in deležnike na področju ekološke pridelave, označevanja, certificiranja in trgovine.

	Kontaktna oseba
	Arturo INIGUEZ

	Telefon
	+32 2 546 8768

	E-naslov
	Arturo.Iniguez@eesc.europa.eu





· Zbirni sveženj o okolju – poenostavitev upravnega bremena v okoljski zakonodaji

	Poročevalec
	Felipe MEDINA MARTIN (skupina delodajalcev – ES)

	

	Referenčni dokumenti
	COM(2025) 980 final
COM(2025) 981 final
COM(2025) 982 final
COM(2025) 983 final
COM(2025) 984 final
COM(2025) 986 final
EESC-2025-03982-00-00-AC



Glavne točke

EESO:
· meni, da lahko poenostavitev prispeva k učinkovitejšemu in uspešnejšemu regulativnemu okviru, hkrati pa podpira konkurenčnost in odpornost evropskega gospodarstva med zelenim prehodom, če se ohranijo temeljni cilji in ambicioznost obstoječega pravnega reda;
· meni, da lahko EU z odpravo sistemskih težav, ki so bile opredeljene v pregledanih zakonodajnih aktih, okrepi svoje okoljske cilje in gospodarsko odpornost;
· ugotavlja, da morajo biti poenostavitveni ukrepi namenjeni predvsem zmanjšanju podvajanja in usklajevanju formatov, ne da bi se odpravila obveznost spremljanja vplivov na okolje;
· meni, da bi morala sistematična uporaba načela „samo enkrat“, v skladu s katerim se isti podatki predložijo le enkrat in se ponovno uporabijo v različnih regulativnih okvirih, postati temelj okoljskega upravljanja EU;
· poudarja, da je treba racionalizirati postopke izdaje dovoljenj in odobritev, pri čemer morajo biti upravne zahteve sorazmerne z obsegom, trajanjem in tveganjem dejavnosti;
· ponovno poudarja, kako pomembno je opraviti posvetovanje z njim in objaviti smernice, pogosta vprašanja in izvedbene akte na ravni EU dovolj zgodaj pred datumom začetka veljavnosti;
· poziva Komisijo, naj razmisli, da bi se za predlog zbirnega svežnja izvedla celovita in izčrpna ocena učinka;
· ugotavlja, da bi bilo treba ohraniti celovite in podrobne okoljske presoje za vsak posamezni projekt;
· pozdravlja, da se bodo države članice lahko odločile, ali bodo od proizvajalcev s sedežem v tretjih državah zahtevale, da imenujejo pooblaščenega zastopnika za razširjeno odgovornost proizvajalca;
· verjame, da bi bilo treba za dejansko poenostavitev pri izvajanju zakonodaje in prihodnjih ukrepih v okviru zbirnega svežnja priznati prispevek kavcijskih sistemov in ukrepov za ponovno uporabo;
· ponovno poudarja, naj se prag za kmetijska gospodarstva, ki se ukvarjajo z živinorejo, zviša na podlagi nove celovite ocene učinka tehnologij reje.

	Kontaktna oseba
	Gaizka Malo Elcoro-Iribe

	Telefon
	+32 2 546 8526

	E-naslov
	Gaizka.MaloElcoro-Iribe@eesc.europa.eu




· Strategija za generacijsko pomladitev

	Glavni poročevalec
	Arnold PUECH d’ALISSAC (skupina delojemalcev – FR)

	

	Referenčni dokument
	COM(2025) 872 final
EESC-2025-03547-00-00-AC-TRA



Glavne točke

EESO:

· pozdravlja strategijo Komisije za generacijsko pomladitev v kmetijstvu, vendar poziva, naj bo bolj zavezujoča, države članice pa naj svoje nacionalne okvire uskladijo z njenimi priporočili;
· je zelo zaskrbljen zaradi zmanjšanja prihodnjega proračuna skupne kmetijske politike (SKP) in poudarja, da generacijska pomladitev ne bo mogoča brez ustrezno financirane in okrepljene SKP, pri čemer naj se 6 % sredstev za mlade kmete določi kot obvezna minimalna stopnja;
· poziva k utrditvi in okrepitvi obstoječih instrumentov SKP (dohodkovna podpora, pomoč za zagon dejavnosti, pomoč za naložbe in instrumenti za obvladovanje tveganj), da bodo kmetijska podjetja ekonomsko vzdržna, odporna in primerna za naložbe;
· poudarja, da so dostop do zemljišč in financiranja ter pošteni tržni pogoji, zlasti z obveznim sklepanjem pogodb in okrepljenimi organizacijami proizvajalcev, bistveni za ekonomsko vzdržnost mladih kmetov;
· poudarja pomen okrepljenega začetnega in vseživljenjskega usposabljanja v kmetijstvu, boljšega razvoja znanj in spretnosti ter večje udeležbe v programih mobilnosti EU, da bi bila poklicna pot v kmetijstvu privlačnejša;
· poudarja, da so za generacijsko pomladitev potrebna dinamična podeželska območja, ki nudijo ustrezne storitve, stanovanja, povezljivost in kakovost življenja;
· poziva k učinkovitim mehanizmom dedovanja, upokojevanja in predčasne upokojitve, ki omogočajo dostojen odhod, olajšujejo prenos kmetij ter preprečujejo hkratno prejemanje plačil v okviru SKP in pokojnin.

	Kontaktna oseba
	Nicolas STENGER

	Telefon
	+32 2 546 8152

	E-naslov
	Nicolas.Stenger@eesc.europa.eu




· Evropska strategija za odpornost v zvezi z vodo in okvir za odpornost proti podnebnim spremembam

	Glavni poročevalec
	Anastasis YIAPANIS (skupina organizacij civilne družbe – CY)

	

	Referenčni dokument
	raziskovalno mnenje na zaprosilo ciprskega predsedstva Sveta EU
EESC-2025-03736-00-00-AC



Glavne točke

EESO:
· meni, da mora zagotavljanje splošnega dostopa do varne in cenovno ugodne vode ter sanitarnih storitev ostati temeljna zaveza EU;
· poudarja, da se odpornost v zvezi z vodo ter prilagajanje podnebnim spremembam med seboj dopolnjujeta, obravnavati pa ju je treba z edinstvenim in skladnim političnim okvirom;
· poziva k okrepljenemu okviru za odpornost proti podnebnim spremembam, ki bo v celoti podpiral in dopolnjeval strategijo za odpornost v zvezi z vodo in bo usklajen z mednarodnimi obveznostmi;
· ugotavlja, da bi organizacijo vodne in podnebne politike EU morali voditi načeli preprečevanja in pripravljenosti;
· poziva, naj se v zakonodajnih procesih EU sistematično uporablja „test za vodo“, s katerim bi zagotovili, da bodo predlogi v ključnih sektorjih ocenjeni glede vpliva na vodo in usklajeni s cilji evropske strategije za odpornost v zvezi z vodo;
· poziva k okrepljenemu čezmejnemu sodelovanju, ki bo temeljilo na skupnih podatkih, skupnih protokolih in solidarnostnih mehanizmih, tudi s sosednjimi državami nečlanicami EU;
· poudarja, da bi bilo treba v kmetijski politiki dati prednost trajnostnemu gospodarjenju z vodo, v industrijskih politikah pa bi bilo treba spodbujati uvedbo učinkovitih vodnih sistemov;
· poziva Komisijo, naj predlaga celovito uredbo, ki bi določila jasno hierarhijo rabe vode ter dala prednost osnovnim potrebam ljudi, varstvu ekosistema in vzdržnim gospodarskim dejavnostim;
· poudarja, da bi bilo treba kot osrednji steber odpornosti v zvezi z vodo, prilagajanja podnebnim spremembami in njihove blažitve obširno uvesti rešitve, ki temeljijo na naravi;
· meni, da morata urbano in regionalno načrtovanje vključevati modele, pri katerih se upošteva razsežnost vode;
· poudarja, da je treba v naslednjem večletnem finančnem okviru jasno dati prednost odpornosti v zvezi z vodo, zlasti v regijah, ki se soočajo s hudim pomanjkanjem vode;
· poudarja, da je za odpornost v zvezi z vodo in prilagajanje podnebnim spremembam potrebna strokovno usposobljena delovna sila. Da bi odpravili pomanjkanje strokovno usposobljene delovne sile na področjih gospodarjenja z vodo, prilagajanja podnebnim spremembam, digitalnega spremljanja in rešitev, ki temeljijo na naravi, je treba trajno vlagati v izobraževanje in usposabljanje.

	Kontaktna oseba
	Gaizka MALO ELCORO-IRIBE

	Telefon
	+32 2 546 8526

	E-naslov
	Gaizka.MaloElcoro-Iribe@eesc.europa.eu




· Revizija mehanizma za ogljično prilagoditev na mejah (CBAM)

	Poročevalec
	Teppo SÄKKINEN (skupina delodajalcev – FI)

	

	Referenčni dokument
	COM(2025) 989 final
COM(2025) 990 final
EESC-2025-04390-00-00-AC



Glavne točke

EESO:
· znova izraža svojo zavezanost podnebnim ciljem EU in podporo sistemu trgovanja z emisijami kot glavnemu orodju za pospeševanje razogljičenja;
· poudarja, da je treba odločno obravnavati tveganja za selitev virov CO2 ter skrbno spremljati učinke CBAM in njegove zmožnosti za omejitev te selitve kakor tudi postopno opuščanje dodeljevanja brezplačnih pravic;
· ponavlja, da podpira razširitev področja uporabe CBAM, da bi se izognili prenosu tveganja za selitev virov CO2 na proizvode nižje v vrednostni verigi;
· poziva Komisijo, naj se še dvakrat bolj osredotoči na izvajanje, poleg tega pa bi bilo treba razmisliti o omejenem prehodnem obdobju za razširitev na proizvode nižje v prodajni verigi;
· podpira ukrepe proti izogibanju, ki jih predlaga Komisija, in poziva Komisijo ter države članice, naj nujno ukrepajo za povečanje števila preveriteljev;
· ugotavlja, da je treba novi predlagani člen 27a, ki v resnih in nepredvidenih okoliščinah dovoljuje začasno črtanje blaga iz področja uporabe CBAM, jasno opredeliti, da se prepreči negotovost na trgu in pri naložbah. Če se ta člen uporabi, bi bilo treba sprejeti dopolnilne ukrepe za preprečitev selitve virov CO2 in negativnih učinkov na razogljičenje;
· ponovno poudarja, da je CBAM podnebni instrument, katerega glavni namen je na stroškovno učinkovit način prispevati k doseganju globalnih podnebnih ciljev, in da njegov glavni cilj ne bi smelo biti zbiranje čim več lastnih sredstev za EU;
· poudarja, da bodo po postopni ukinitvi brezplačnega dodeljevanja v okviru sistema EU za trgovanje z emisijami nujni dolgoročni operativni mehanizmi za podporo izvozno usmerjenim sektorjem v Evropi;
· priporoča, naj EU sodeluje s trgovinskimi partnerji, zlasti državami v razvoju, da bi okrepila njihove zmogljivosti za izpolnjevanje obveznosti CBAM, pridobivanje zanesljivih podatkov o emisijah in prilagajanje shem za oblikovanje cen ogljika.

	Kontaktna oseba
	Gaizka MALO

	Telefon
	+32 2 546 8526

	E-naslov
	Gaizka.MaloElcoro-Iribe@eesc.europa.eu

· Strategija za spodbujanje baterij

	Poročevalec
	Jason DEGUARA (skupina delojemalcev – MT)

	Soporočevalec
	Marco MENSINK (1. kat. – NL)

	

	Referenčni dokument
	C(2025) 8950 final
EESC-2026-00017-00-00-AC



Glavne točke

EESO:
· podpira strategijo za spodbujanje baterij za okrepitev evropske vrednostne verige baterij, vendar poziva k jasnejšim prednostnim nalogam, močnejšim orodjem in področju uporabe, ki bo segalo dlje od baterij za električna vozila;
· poziva k verodostojnemu dolgoročnemu finančnemu načrtu EU z večjo podporo Komisije in držav članic, tudi v naslednjem večletnem finančnem okviru;
· poudarja, da mora biti izraz „proizvedeno v Evropi“ sinonim za visokokakovostne proizvode ter stroge socialne in okoljske standarde ter da so za razširitev projektov v konkurenčne gigatovarne potrebni pravočasno financiranje z izvedljivimi pogoji, usklajena orodja za izdajo dovoljenj in dostop do trga ter dosledno izvrševanje zakonodaje za vse proizvode, ki se prodajajo v EU;
· poziva k vključujočemu ekosistemskemu pristopu, ki bo poleg velikih obratov podpiral mala in srednja podjetja, dobavitelje in izvajalce recikliranja, ter poudarja, da bi morala biti javna podpora vezana na kakovostna delovna mesta, popolno skladnost z zakonodajo EU in evropski steber socialnih pravic;
· priporoča, naj se državna pomoč, javna naročila in subvencije povežejo s prenosom tehnologije in pogoji glede obsega lokalnih komponent v izdelku, da bi pridobili strokovno znanje EU;
· poziva, naj se širitev proizvodnje dopolni z več zmogljivostmi za razstavljanje in recikliranje, financiranjem tehnologij naslednje generacije, bolj usklajenim zbiranjem in ukrepi, s katerimi bo recikliranje ekonomsko privlačno;
· poziva, naj se pri raziskavah in inovacijah daje prednost pilotnim in pionirskim obratom za kritične kemikalije in stroje, proizvedene v EU, ter naj se financirajo tudi natrijeve in druge nelitijeve kemijske sestave;
· predlaga delovne postopke za varnost materialov za baterije, da se določijo jasni standardi javnega naročanja in skladnosti, zmanjša razdrobljenost in podpre učinkovita proizvodnja v skladu s pravili EU in mednarodnimi pravili;
· opozarja, da je zaradi hitre širitve potrebna večja varnost in zdravje pri delu, vključno z ustreznim osebjem, usposabljanjem, preventivnimi naložbami, jasno dokumentacijo o nevarnih materialih, učinkovitimi inšpekcijskimi pregledi (tudi za delavce migrante in mobilne delavce) ter močno zastopanostjo delavcev in socialnim dialogom.

	Kontaktna oseba
	Maria.LIBERTINI

	Telefon
	+32 2 546 8724

	E-naslov
	Maria.Libertini@eesc.europa.eu




· Evropski akt o biotehnologiji in spremljajoča direktiva o gensko spremenjenih mikroorganizmih

	Poročevalec
	Joan ROGET ALEMANY (skupina delodajalcev – ES)

	Soporočevalec
	Thomas STUDENT (2. kat. – DE)

	

	Referenčni dokument
	COM(2025) 1022 final
COM(2025) 1031 final
EESC-2026-00031-00-00-AC-TRA



Glavne točke

EESO:
· poziva k usmerjenim naložbam v raziskave, inovacije in proizvodnjo v biotehnološkem sektorju na področju zdravja, večji podpori EU za biotehnološke grozde in njihova orodja za širitev ter k vključevanju biotehnološke strategije EU v povezane pobude EU;
· meni, da bi morala biti Evropska agencija za zdravila (EMA) edina, ki bi izdajala dovoljenja za farmacevtske izdelke v EU, in pozdravlja regulativne peskovnike, ki jih je treba opredeliti v skladu z opredelitvijo EMA in preizkusiti njihovo sprejemljivost za družbo;
· podpira odobritev dodatnih varstvenih certifikatov za eno leto, če je izdelek inovativen in proizveden v EU ter ima bistveno drugačen mehanizem delovanja ter raven varnosti in učinkovitosti, ki je vsaj enakovredna ravni varnosti in učinkovitosti obstoječih zdravil, odobrenih za isto bolezen v EU;
· pozdravlja dveletni pilotni projekt za povečanje kapitala ter poziva k stalnemu orodju v pozni fazi, s katerim bi EIB usmerjala financiranje, k bolj usklajenim kapitalskim pravilom, k tesnejšemu sodelovanju med akademskimi krogi in industrijo ter k poenostavitvi podporne mreže z dodatnim financiranjem in brez podvajanja;
· podpira načelo „privzeto digitalno“ in sorazmerno uporabo umetne inteligence v kliničnem preskušanju ter pozdravlja izboljšave sistema kliničnih preskušanj EU, hkrati pa poziva k preprostemu, jasnemu in predvidljivemu okviru, boljši usklajenosti z digitalno strategijo EU in strategijo EU za umetno inteligenco ter človeškemu odločanju;
· pozdravlja osredotočenost na biološko varnost ter poziva k sledljivosti in mednarodnemu sodelovanju na področju občutljivih tehnologij s sorazmernimi nadzornimi ukrepi, kot so dovoljenja za končne uporabnike in postopki, podobni tistim, ki se uporabljajo za predhodne sestavine pri prepovedanih drogah; pri inovacijah, ki temeljijo na gensko spremenjenih mikroorganizmih, priporoča oceno tveganja za vsak primer posebej ob spoštovanju previdnostnega načela ter zaščitne ukrepe za odkrivanje in popravljivost;
· opozarja, da poenostavitev ne sme postati deregulacija; poziva k ohranitvi zaščitnih ukrepov za delavce, okolje ter varnost in zdravje pri delu; prav tako poziva, naj se vsaka uporaba biotehnologije pred vstopom na trg strogo in neodvisno oceni, tudi ob upoštevanju vprašanj biološke zaščite in bioetike, kar je treba podpreti z ustreznimi sredstvi EU, da bi se izognili zamudam;
· poudarja vlogo preventivnih zdravil; poziva k okrepitvi infrastrukture za raziskave in usklajevanja na področju cepiv; priporoča hitre, sorazmerne in vključujoče poti za preskušanja pediatričnih zdravil in zdravil za redke bolezni; poziva k vključujočemu dialogu med vsemi deležniki in k boljši koordinaciji dela nacionalnih odborov za medicinsko etiko.

	Kontaktna oseba
	Maria LIBERTINI

	Telefon
	+32 2 546 8724

	E-naslov
	Maria.Libertini@eesc.europa.eu




· Načrt za evropsko obrambno pripravljenost

	Poročevalec
	Christian MOOS (skupina organizacij civilne družbe – DE)

	Soporočevalec
	Christophe TYTGAT (II. kategorija – BE)

	

	Referenčni dokument
	JOIN(2025) final
EESC-2025-04332-00-00-AC



Glavne točke

EESO:
· podpira razvoj obsežne evropske obrambne strategije glede na to, da se je v Evropo vrnila vojna in da geopolitična rivalstva preoblikujejo svetovni red;
· poudarja, da verodostojna evropska obramba zahteva demokratično odgovornost, preglednost in javni nadzor;
· poziva k vsedružbenemu pristopu k obrambni pripravljenosti, vključno z oblikovanjem evropskega pakta o obrambnih spretnostih in uvedbo strogih delovnih standardov;
· pozdravlja strukturiran pristop v načrtu za obrambno pripravljenost, vendar obžaluje, da vanj ni vključena pomorska obramba, saj je ključni steber obrambne pripravljenosti EU;
· poziva, naj se pri obrambni pripravljenosti daje prednost kritičnim področjem zmogljivosti ter zaščiti kritične infrastrukture, kot so pristanišča in železnice;
· poziva EU, naj odpravi razdrobljenost ter v ta namen okrepi in racionalizira evropsko obrambno tehnološko-industrijsko bazo (EDTIB), poglobi sodelovanje, spodbuja skupno javno naročanje, zmanjša odvisnost od tujine in poveča odpornost dobavnih verig:
· svari pred nacionalnim protekcionizmom v javnih naročilih in se zavzema za oblikovanje stalne evropske platforme za javna naročila, da se povečajo interoperabilnost, učinkovitost in ekonomija obsega v vseh državah članicah;
· poziva k oblikovanju resničnega enotnega trga obrambne opreme na temelju skupnih standardov, preglednosti in enakih konkurenčnih pogojev za javna in zasebna podjetja. Hkrati je treba ciljno podpreti MSP in inovativna podjetja;
· priporoča, naj se do leta 2027 vzpostavi popolnoma povezano območje vojaške mobilnosti EU, z usklajenimi prometnimi, carinskimi in infrastrukturnimi predpisi, merljivimi kazalniki uspešnosti in sistemom potrjevanja z enotno kontaktno točko, bi bo olajšal čezmejne vojaške premike;
· poudarja, da je treba z usklajenimi instrumenti financiranja EU okrepiti zmogljivosti obrambne industrije.

	Kontaktna oseba
	Adam DORYWALKSKI

	Telefon
	+32 25469397

	E-naslov
	Adam.Dorywalski@eesc.europa.eu




· Načrt za preoblikovanje obrambne industrije EU

	Poročevalec
	Maurizio MENSI (skupina organizacij civilne družbe – IT)

	Soporočevalec
	Christian TYTGAT (skupina delodajalcev – BE)

	

	Referenčni dokument
	COM(2025) 845 final
EESC-2026-00134-00-00-AC



Glavne točke

EESO:
· v celoti podpira sprejetje načrta za preoblikovanje obrambne industrije EU in meni, da je to ključni instrument za krepitev evropske obrambne pripravljenosti in industrijskih zmogljivosti;
· poziva, naj bo osrednji cilj načrta ponovna vzpostavitev strateške avtonomije evropske industrijske, ki bo EU omogočila načrtovanje, proizvodnjo, vzdrževanje in razvoj kritičnih obrambnih sistemov z odpornimi in nadgradljivimi dobavnimi verigami;
· poudarja, da je treba tehnološko suverenost okrepiti z vodilno vlogo na področju znanja, spretnosti, inženiringa, intelektualne lastnine, prenosa tehnologije in proizvodnih zmogljivosti v celotni dobavni verigi obrambnega sektorja, vključno s kritičnimi surovinami;
· poudarja, da financiranje načrta ne bi smelo ogroziti obstoječih programov, ki podpirajo tehnološko in industrijsko bazo na področju evropske obrambe, ali ciljev EU na področju socialnega, digitalnega in okoljskega prehoda;
· priporoča, naj preoblikovanje obrambne industrijske baze koristi širšemu evropskemu industrijskemu ekosistemu z vključevanjem malih in srednjih podjetij, zagonskih podjetij in sektorjev z dvojno rabo, kot sta napredna proizvodnja in avtomobilska industrija;
· poziva države članice, naj spodbujajo skupno javno naročanje in razvijejo skupne okvire za kvalifikacijo in certificiranje obrambnih tehnologij, da bi zmanjšale razdrobljenost, pospešile uvajanje in okrepile interoperabilnost;
· poudarja, da je treba poenostaviti regulativne in upravne postopke, hkrati pa zagotoviti preglednost, enako obravnavo in dobro finančno poslovodenje pri obrambnih inovacijah in programih javnih naročil;
· podpira ukrepe za krepitev razvoja znanj in spretnosti, mobilnosti delovne sile in preusposabljanja, zlasti z omogočanjem delavcem iz sorodnih sektorjev, da preidejo v obrambno industrijo s pomočjo usklajenih pobud na področju izobraževanja, usposabljanja in vseživljenjskega učenja.

	Kontaktna oseba
	Laia TOMAS VINARDELL

	Telefon
	+32 25469149

	E-naslov
	Laia.TomasVinardell@eesc.europa.eu 



_____________

